অনলাইন ডেস্ক
দাম কমল ২ নকিয়া ফোনের
দেশের বাজারে নকিয়া ব্র্যান্ডের দুটি মডেলের মোবাইল ফোনের দাম কমাল এ ব্র্যান্ডের ফোন নির্মাতা এইচএমডি গ্লোবাল। এর মধ্যে নকিয়া ২ এর দাম কমেছে ২ হাজার ১০০ টাকা ও নকিয়া ৬ এর দাম কমেছে সাত হাজার টাকা।এইচএমডি গ্লোবাল কর্তৃপক্ষ জানিয়েছে, নকিয়া ২ এর দাম ছিল ৯ হাজার ৬০০ টাকা। এখন তা পাওয়া যাবে মাত্র ৭ হাজার ৪৯৯ টাকায়। নকিয়ার ফোনটিতে আছে ৫ ইঞ্চির পর্দা এলটিপিএস এলসিডি প্যানেল, ৪ হাজার ১০০ এমএএইচের ব্যাটারি। অ্যালুমিনিয়াম কাঠামোর ফোনটির পেছনে ৮ মেগাপিক্সেল ও সামনে ৫ মেগাপিক্সেল ক্যামেরা রয়েছে। এর র‍্যাম ১ জিবি। এতে দুই সিম ব্যবহার করা যায়।নকিয়া ৬ এর দাম ছিল ২২ হাজার ৫০০ টাকা। এটি পাওয়া যাবে ১৫ হাজার ৫০০ টাকা। অ্যান্ড্রয়েড ওরিও ৮.১ অপারেটিং সিস্টেমের ফোনটিতে ১.৪ গিগাহার্টজের অক্টাকোর স্ন্যাপড্রাগন প্রসেসর, সংস্করণ ভেদে ৩বা ৪ জিবি র‍্যাম রয়েছে। সাড়ে ৫ ইঞ্চির এফএইচডি আইপিএস পর্দার ফোনটির পেছনের ১৬ মেগাপিক্সেল পিএডিএফ ক্যামেরা ও ডলবি এটিএমওএস প্রযুক্তি রয়েছে। এর ব্যাটারি ৩ হাজার এমএএইচের।